
საქართველოს იუსტიციის მინისტრის

ბრძანება №1207

2005 წლის 11 ივლისი

ქ. თბილისი

საქართველოს იუსტიციის სამინისტროს ეკონომიკური დეპარტამენტის დებულების დამტკიცების შესახებ

,,საქართველოს მთავრობის სტრუქტურის, უფლებამოსილებისა და საქმიანობის წესის შესახებ” საქართველოს კანონის მე-18 მუხლის შესაბამისად, ვბრძანებ:

1. დამტკიცდეს საქართველოს იუსტიციის სამინისტროს ეკონომიკური დეპარტამენტის დებულება.

2. ძალადაკარგულად გამოცხადდეს ,,საქართველოს იუსტიციის სამინისტროს ეკონომიკური დეპარტამენტის დებულების დამტკიცების შესახებ” საქართველოს იუსტიციის მინისტრის 2002 წლის 28 თებერვლის №76 ბრძანება (სსმ III, 2002წ. №19, მუხ.180).
3. ბრძანება ამოქმედდეს გამოქვეყნებისთანავე.

კ. კემულარია

საქართველოს იუსტიციის სამინისტროს ეკონომიკური დეპარტამენტის დებულება


მუხლი 1. ზოგადი დებულებანი

1. საქართველოს იუსტიციის სამინისტროს ეკონომიკური დეპარტამენტი არის საქართველოს იუსტიციის სამინისტროს (შემდგომში – სამინისტრო) სტრუქტურული ქვედანაყოფი. 

2. წინამდებარე დებულება აწესრიგებს სამინისტროს ეკონომიკური დეპარტამენტის (შემდგომში – დეპარტამენტის) სამართლებრივ სტატუსს, სტრუქტურას, კომპეტენციას, ანგარიშვალდებულებასა და დეპარტამენტის საქმიანობასთან დაკავშირებულ სხვა ურთიერთობებს.

3. დეპარტამენტი ხელმძღვანელობს საქართველოს კონსტიტუცით, საქართველოს კანონით, საქართველოს პრეზიდენტის ბრძანებულებებით და განკარგულებებით, საქართველოს მთავრობის დადგენილებებით, იუსტიციის სამინისტროს დებულებით, იუსტიციის მინისტრის ბრძანებებით, წინამდებარე დებულებით და სხვა ნორმატიული აქტებით.

4. დეპარტამენტს აქვს მრგვალი ბეჭედი სრული სახელწოდების აღნიშვნით.


მუხლი 2. დეპარტამენტის ძირითადი ამოცანები და ფუნქციები

1. დეპარტამენტის ძირითადი ამოცანები და ფუნქციებია:

ა) სამინისტროს სისტემის ეკონომიკური, ფინანსური და სამეურნეო საქმიანობის კოორდინაცია და მართვა;

ბ) სამინისტროს სისტემაში შემავალი სახელმწიფო საქვეუწყებო დაწესებულებების, სამინისტროს მმართველობის სფეროში შემავალი საჯარო სამართლის იურიდიული პირების, სამინისტროს ტერიტორიული ორგანოების ბიუჯეტის ფორმირება, განაწილება და ოპერატიული მართვა, ,,სახელმწიფო ბიუჯეტის შესახებ” საქართველოს კანონის შესაბამისად;

გ) სამინისტროს სისტემის ორგანიზაციების ფინანსური და მატერიალური აქტივებისა და პასივების აღრიცხვა-ანგარიშგების წარმოება, კვარტალური და წლიური ანგარიშგების ანალიზი და განხილვა, წინადადებების შემუშავება ნაკლოვანებების აღმოფხვრისათვის; 

დ) სამინისტროს სისტემის მატერიალურ-ტექნიკური უზრუნველყოფა. ახალი მშენებლობებისა და კაპიტალური რემონტების დაგეგმვა და განხორციელების უზრუნველყოფა. სასჯელაღსრულების დაწესებულებებში არსებული საწარმოო პონტენციალის განვითარების ხელშეწყობა; 

ე) სახელმწიფო შესყიდვების განხორციელებისათვის ტენდერის ჩატარების ორგანიზება, ტენდერში გამარჯვებულ იურიდიულ და ფიზიკურ პირებთან კანონმდებლობის გათვალისწინებით ხელშეკრულების მომზადებისა და გაფორმების ორგანიზაცია; 

ვ) საფინანსო-ეკონომიკური, სამეურნეო და საბუღალტრო საქმიანობის წარმართვა თანამედროვე მოთხოვნათა დონეზე. ამ მიმართებით არსებული სისტემის ტექნიკური და მეთოდოლოგიური სრულ-ყოფა; 

ზ) სამინისტროს ბიუჯეტის ხარჯვითი ნაწილის შესრულება. კვარტალური და წლიური საფინანსო და სატატისტიკური ანგარიშების შედგენა და მათი დროულად წარდგენა ფინანსთა სამინისტროში; 

თ) ყოველკვარტალურად სამინისტროს ხელმძღვანელობის წინაშე სამინისტროს საფინანსო-სამეურნეო საქმიანობის დეტალური ანალიზის წარდგენა და არსებული ნაკლოვანებების აღმოფხვრისათვის შესაბამისი წინანადებების დაყენება;

ი) სამინისტროს სისტემის ცენტრალიზებული მომარაგება კვების პროდუქტებით, საწვავ-საპოხი მასალებით, შეიარაღებით, მედიკამენტებით, მანქანა-მოწყობილობებით, ტრანსპორტით, სამშენებლო, საკანცელარიო და სხვა დანარჩენი აუცილებელი საქონლით;

კ) სამინისტროს ქვემდებარე ორგანიზაციების, სამსახურებისა და დაწესებულებების საფინანსო-სამეურნეო საქმიანობის ანალიზი; 

ლ) სამინისტროს სისიტემაში ძირითადი საშუალებების, ფულადი სახსრებისა და სასაქონლო მატერიალური ფასეულობის ინვენტარიზაციის ჩატარების ორგანიზება კანონმდებლობით დადგენილ ვადებში;

მ) სამინისტროს სისტემის კუთვნილი ავტოსატრანსპორტო საშუალებების და ტაბელური ცეცხლსასროლი იარაღის ცენტრალიზებული აღრიცხვა;

ნ) ყოველწლიურად სამინისტროს სისიტემისათვის აუცილებელი კაპიტალური, სამშენებლო და სარემონტო სამუშაოების მოცულობის განსაზღვრა, შესაბამისი პროექტებისა და ხარჯთაღრიცხვების განხილვა და დამტკიცება;

ო) კაპიტალური სამშენებლო და სარემონტო სამუშაოების ჩატარება როგორც სამეურნეო წესით, ასევე ფიზიკურ ან იურიდიულ პირთან დადებული ხელშეკრულების შესაბამისად;

პ) სამინისტროს სისტემის კომუნალურ-საყოფაცხოვრებო მომსახურების ორგანიზაცია.


მუხლი 3. ეკონომიკური დეპარტამენტის უფლებამოსილებანი

1. მოსთხოვოს სამინისტროს შემადგენლობაში შემავალ სახელმწიფო საქვეუწყებო დაწესებულებებსა და სამინისტროს მმართველობის სფეროში არსებულ საჯარო სამართლის იურიდიულ პირებს საკუთარი ბიუჯეტის პროექტის შემუშავება, ბიუჯეტისა და სპეციალური სახსრების შემოსავლებისა და ხარჯთა ნუსხის საპროგნოზო მაჩვენებლების წარმოდგენა დამტკიცებული ვადების შესაბამისად.

2. ბიუჯეტის შედგენის, ფინანსირების, ანგარიშგებისა და მატერიალურ-ტექნიკური უზრუნველყოფის ცალკეული საკითხების განხილვისა და გადაწყვეტის პროცესში მოიწვიოს შესაბამისი ახსნა-განმარტების მისაცემად სისტემაში შემავალი სახელმწიფო  საქვეუწყებო დაწესებულებებისა და სამინისტროს მმართველობის სფეროში არსებული საჯარო სამართლის იურიდიული პირების ხელმძღვანელი მუშაკები.

3. შეზღუდოს ან, აუცილებლობის შემთხვევაში, მინისტრის თანხმობით შეაჩეროს სახაზინო სამსახურის მიერ იმ სტრუქტურული ერთეულის ფინანსირება, რომელსაც არა აქვს წარმოდგენილი ხარჯების გაწევის აუცილებლობის დამადასტურებელი სრულყოფილი დოკუმენტები ან გამოუვლინდათ საბიუჯეტო და სპეციალური სახსრების არამიზნობრივად ხარჯვის ფაქტები.


მუხლი 4. დეპარტამენტის სტრუქტურა

1. დეპარტამენტის სტრუქტურული ქვედანაყოფებია:

ა) ცენტრალური ბუღალტერია;

ბ) ადმინისტრაციულ-სამეურნეო სამმართველო;

გ) მატერიალურ-ტექნიკური უზრუნველყოფის სამმართველო.

2. ცენტრალური ბუღალტერია:

ა) უზრუნველყოფს სამინისტროს სისტემის აღრიცხვა-ანგარიშგების ორგანიზებას, მის სრულყოფას, სამინისტროს ანგარიშზე თანხების მოძრაობაზე კონტროლს;

ა.ა) აწარმოებს სახაზინო სამსახურში ყოველდღიურ ოპერაციებს, დაშვებული ლიმიტისა და ფაქტობრივად მიღებული დაფინანსების ფარგლებში, იღებს ოპერატიულ  ინფორმაციას; 

ა.ბ) უზრუნველყოფს სამინისტროს სისტემის ორგანიზაციებიდან ბალანსების დროულად და ხარისხიანად მიღებას; ადგენს სამინისტროს ნაერთ ბალანსს; 

ა.გ) აწესებს სალაროს მუშაობაზე კონტროლს;

ა.დ) აწესრიგებს ძირითადი საშუალებებისა და მცირეფასიანი ინვენტარის სრულ აღრიცხვას;

ა.ე) კოორდინაციას უწევს სამინისტროს სისტემის საბიუჯეტო პროცესს, უზრუნველყოფს ბიუჯეტის შედგენა-მომზადებას, მის დამუშავებას, წარდგენას დასამტკიცებლად და ორგანიზაციებზე დამტკიცებული ბიუჯეტის პარამეტრების დაშვებას.

ბ) ცენტრალური ბუღალტერიის შიდა სტრუქტურული ერთეულებია:

ბ.ა) ხელფასებისა და ბანკის განყოფილება;

ბ.ბ) საბიუჯეტო განყოფილება;

ბ.გ) ძირითადი საშუალებებისა და მატერიალურ ფასეულობათა განყოფილება.

3. ადმინისტრაციულ-სამეურნეო სამმართველო:

ა) უზრუნველყოფს სამინისტროს შენობაში არსებული შინაგანწესის უცილობელ შესრულებას, ბალანსზე რიცხული  მატერიალური ფასეულობების დაცვას;

ბ) უზრუნველყოფს შენობაში ხანძარსაწინააღმდეგო წესების დაცვას, შეიმუშავებს ღონისძიებებს სახანძრო უსაფრთხოების განმტკიცებისათვის სახანძრო, ინვენტარის და ტექნიკური საშუალებების პერიოდულად განახლების გათვალისწინებით; 

გ) უზრუნველყოფს სამინისტროს ადმინისტრაციული შენობისა და ეზოს მოვლა-პატრონობას, დასუფთავებას და წესრიგს, საყოფაცხოვრებო-სამეურნეო ნარჩენების დროულად გატანას;

დ) კოორდინაციას უწევს სამინისტროს ადმინისტრაციული  შენობის მიმდინარე და კაპიტალური შეკეთების პროცესს;

ე) უზრუნველყოფს შენობის გათბობის საკითხების ორგანიზებას, სამინისტროს ბალანსზე რიცხული ავტომანქანების საწვავ-საპოხი და სათადარიგო ნაწილებით მომარაგებისათვის საჭირო განაცხადის მომზადებას;

ვ) კონტროლს აწესებს საწვავის ხარჯვაზე სამინისტროში დაშვებული ლიმიტების შესაბამისად;

ზ) ინსპექტირებას უწევს სამინისტროს სამსახურებრივი ავტომანქანების ტექნიკური მომსახურებისათვის გამოცხადებულ ტენდერში გამარჯვებულ ფიზიკურ ან იურიდიულ პირთან გაფორმებული ხელშეკრულების შესრულებას;

თ) კოორდინაციას უწევს სამინისტროს სატელეფონო მომსახურებას;

ი) კომპეტენციის ფარგლებში კოორდინაციას უწევს ქალაქის სხვადასხვა სამსახურებთან ურთიერთობას, შენობაში ელექტრო, წყალსაკანალიზაციო და ხანძარსაწინააღმდეგო სისტემების შეუფერხებლად ფუნქციონირების უზრუნველსაყოფად;

კ) კოორდინაციას უწევს სასაწყობო მეურნეობის სწორად წარმართვას.

ლ) უზრუნველყოფს საკანცელარიო საქონლით მომარაგებისათვის განაცხადის მომზადებას.

4. მატერიალურ-ტექნიკური სამმართველო:

ა) ორგანიზებას უწევს სამინისტროს სისტემის ცენტრალიზებულ მომარაგებას საკვები პროდუქტებით, სანივთო ქონებით, საწვავ-საპოხი მასალებით, შეიარაღებით, მედიკამენტებით, მანქანა-მოწყობილოებით, სამშენებლო-საკანცელარიო და სხვა აუცილებელი მასალით;

ბ) განსაზღვრავს ცალკეული შესასყიდი ობიექტის წლიური ღირებულებიდან გამომდინარე შესყიდვის წესს;

გ) მონაწილეობს შესყიდვის წლიური გეგმის შემუშავებაში;

დ) ხელმძღვანელობს ტენდერების გამოცხდების პროცედურას და თანამშრომლობს სატენდერო კომისიებთან; ორგანიზაციულად ამზადებს სატენდერო დოკუმენტაციას. ამზადებს და ხელმძღვანელებს წარუდგენს ხელშეკრულებებს ტენდერში გამარჯვებულ იურიდიულ და ფიზიკურ პირებთან, ახდენს მათი შესრულების ინსპექტირებას, შეისწავლის ბაზრის კონიუქტურას ცალკეულ შემთხვევებში ერთ პირთან მოლაპარაკების წესით შესყიდვების განხორციელებისათვის. არჩევს მომწოდებელს და დეპარტამენტის ხელმძღვანელობას წარუდგენს წინადადებას შესყიდვის განხორციელების მიზანშეწონილობის შესახებ, შეიმუშავებს სასჯელაღსრულების  დაწესებულებების სპეცკონტიგენტის საჭიროებისათვის შესასყიდი კვების პროდუქტების შეტანის გრაფიკს;

ე) სახელშეკრულებო პირობების დარღვევის ყოველ ფაქტზე შეიმუშავებს წინადადებებს დამრღვევის მიმართ გასატარებელი საჯარიმო სანქციების შესახებ, წარუდგენს მას დეპარტამენტის ხელმძღვანელობას.


მუხლი 5. დეპარტამენტის ხელმძღვანელობა და მოსამსახურეები

1. დეპარტამენტის საერთო საქმიანობას წარმართავს დეპარტამენტის უფროსი, რომელსაც თანამდებობაზე ნიშნავს და თანამდებობიდან ათავისუფლებს იუსტიციის მინისტრი.

2. დეპარტამენტის უფროსი:

ა) ახორციელებს დეპარტამენტის საქმიანობის საერთო ხელმძღვანელობას, შეიმუშავებს წინადადე-ბებს მისი გაუმჯობესების მიზნით;

ბ) ორგანიზაციას უწევს  სამინისტროს ბიუჯეტის პროექტის შედგენას;

გ) საბიუჯეტო პოლიტიკიდან გამომდინარე, განსაზღვრავს იუსტიციის სამინისტროს სისტემის ბიუჯეტის ხარჯვითი ნაწილის მიმართულებებს, ხარჯების დამტკიცებული კლასიფიკაციის მიხედვით;

დ) სახელმწიფო შესყიდვების განხორციელების მიზნით ორგანიზაციას უწევს ტენდერების მარკეტინგული სამუშაოების ჩატარებას;

ე) აანალიზებს დამტკიცებული ბიუჯეტის ხარჯვითი ნაწილის შესრულებას, არასაგადასახადო შემოსავლების გეგმის შესრულებას; მატერიალური და ფულადი რესურსების დაცვისა და ბუღალტრული აღრიცხვის წარმოების მდგომარეობას;

ვ) ორგანიზაციას უწევს დეპარტამენტის მოსამსახურეების მიერ თავიანთი სამსახურებრივი მოვალეობის შესრულებას, აანალიზებს სამსახურებრივი დისციპლინის მდგომარეობას, შეიმუშავებს და ახორციელებს მათ მიერ სამსახურებრივი მდგომარეობის ბოროტად გამოყენების თავიდან აცილების ღონისძიებებს;

ზ) ხელს აწერს ან ვიზას ადებს დეპარტამენტში მომზადებულ დოკუმენტებს;

თ) წარმოადგენს სამინისტროს და დეპარტამენტს მის კომპეტენციაში შემავალი საკითხების გადაწყვეტისას;

ი) წარუდგენს მინისტრს წინადადებებს დეპარტამენტის სტრუქტურის, შტატების, მუშაობის ორგანიზაციის, დაქვემდებარებული მოსამსახურეებისათვის ხელფასისა და პრემიის დანიშვნის, მათი წახალისების და მათთვის დისციპლინარული პასუხისმგებლობის დაკისრების შესახებ; 

კ) პერიოდულად ისმენს დეპარტამენტის სტრუქტურული ქვედანაყოფების უფროსების ანგარიშს მათ მიერ გაწეული მუშაობის შესახებ;

ლ) ახორციელებს ამ დებულებით, მინისტრის სამართლებრივი აქტებით და სხვა შესაბამისი აქტებით განსაზღვრულ ფუნქციებს;

მ) პასუხისმგებელია მინისტრის წინაშე.

3. დეპარტამენტის უფროსს ჰყავს ერთი მოადგილე (შემდგომში – მოადგილე), რომელსაც დეპარტამენტის უფროსის წარდგინებით თანამდებობაზე ნიშნავს და ათავისუფლებს მინისტრი.

4. მოადგილე დეპარტამენტის თანამდებობრივი ინსტრუქციის შესაბამისად დაკისრებული სამსახურებრივი ამოცანების შესრულებისათვის პასუხს აგებს დეპარტამენტის უფროსისა და მინისტრის წინაშე, ასრულებს უფროსის მოვალეობას უფროსის მიერ თავისი უფლებამოსილების განხორციელების შეუძლებლობის შემთხვევაში. მოადგილე კოორდინაციას უწევს ცენტრალური ბუღალტერიის შიდა სტრუქტურული ერთეულების საქმიანობას.

5. დეპარტამენტის სტრუქტურულ ქვედანაყოფს ხელმძღვანელობს უფროსი, რომელსაც დეპარტამენტის უფროსის წარდგინებით, თანამდებობაზე ნიშნავს და ათავისუფლებს მინისტრი. 

6. სტრუქტურული ქვედანაყოფის უფროსი დეპარტამენტის თანამდებობრივი ინსტრუქციის შესაბამისად დაკისრებული სამსახურებრივი ამოცანების შესრულებისათვის ანგარიშვალდებულია დეპარტამენტის უფროსისა და მისი მოადგილის  წინაშე. 

7. დეპარტამენტის მოსამსახურეებს თანამდებობაზე ნიშნავს და ათავისუფლებს მინისტრი დეპარტამენტის უფროსის წარდგინებით. 


მუხლი 6. დასკვნითი დებულებანი

დეპარტამენტის დებულების გაუქმება, მასში ცვლილებებისა და დამატებების შეტანა ხდება იუსტიციის მინისტრის ბრძანებით.

